CELEX: 62019TN0528
Language: hu
Date: 2019-07-24 00:00:00
Title: T-528/19. sz. ügy: 2019. július 24-én benyújtott kereset — Arranz de Miguel és társai kontra EKB és ESZT

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/71
            
         
      2019. július 24-én benyújtott kereset — Arranz de Miguel és társai kontra EKB és ESZT
      (T-528/19. sz. ügy)
      (2019/C 305/81)
      Az eljárás nyelve: spanyol
      
         Felek
      
      
         Felperesek: Ricardo Arranz de Miguel (Madrid, Spanyolország), Alejandro Arranz Padierna de Villapadierna (Madrid), Felipe Arranz Padierna de Villapadierna (Madrid), Ricardo Arranz Padierna de Villapadierna (Madrid), Nicolás Arranz Padierna de Villapadierna (Madrid) (képviselők: R. Pelayo Jiménez és A. Muñoz Aranguren ügyvédek)
      
         Alperesek: Európai Központi Bank, Egységes Szanálási Testület
      
         Kérelmek
      
      A felperesek azt kérik, hogy a Törvényszék:
      
                  —
               
               
                  A keresetlevélben megjelölt jogsértések következményeként állapítsa meg az EKB és az ESZT szerződésen kívüli felelősségét, és rendelje el, hogy ez utóbbiak térítsék meg a felpereseknek okozott károkat, amelyek mértéke a felperesek részvényei tőkeértékének felel meg, másodlagosan pedig kötelezze az alperes intézményeket 0,8442 euró/részvénynek megfelelő kártérítés megfizetésére.
               
            
                  —
               
               
                  A kártérítés összegét növelje meg 2017. június 6-tól az ítélet meghozatalának napjáig az EUROSTAT által megállapított éves spanyolországi infláció mértékének megfelelően számított kompenzációs kamattal, a kártérítési kötelezettséget megállapító ítélet meghozatalának napjától a kifizetés napjáig pedig késedelmi kamattal.
               
            
                  —
               
               
                  Az alperes intézményeket kötelezze az eljárás költségeinek viselésére.
               
            
         Jogalapok és fontosabb érvek
      
      A jogalapok és fontosabb érvek hasonlóak a T-659/17. sz., Vallina Fonseca kontra Egységes Szanálási Testület ügyben (HL 2017. C 424., 42. o.) hivatkozottakhoz.
      Az Európai Központi Bank vonatkozásában a felperesek elsősorban a bizalomvédelem elvének megsértésére, valamint a gondossági és a megfelelő ügyintézési kötelezettség megsértésére hivatkoznak.